
Αριθ. Φ.454.1/155/474707 (1) 


Κύρωση καταρτισθέντων Πινάκων Αγωνιστών Εθνικής Αντίστασης 
από την Πρωτοβάθμια Επιτροπή Κρίσεως του άρθρ. 9 του αριθ. 
379/83 Π. Δ/τος (ΦΕΚ Α' 136) της Νομαρχίας Έβρου και της 
Α'βάθμιας Επιτροπής ΓΕΕΘΑ/ΔΕΠΑΘΑ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

Τις διατάξεις του 379/83 Π. Δ/τος της 072.2/7/Γ1564/ 
6.11.86 κοινής απόφασης του Πρωθυπουργού και του Αντιπροέδρου 
της Κυβέρνησης και Υπουργού Εθνικής Άμυνας και την από 4.4.88 ει¬ 
σήγηση της ΔΕΠΑΘΑ/ΓΕΕΘΑ, αποφασίζουμε: 

1. Την κύρωση των από 15.1.88 και 1.3.88 καταρτισθέντων Πινά¬ 
κων Αγωνιστών Εθνικής Αντίστασης από την Πρωτοβάθμια Επιτροπή 


Κρίσεως του άρθρου 9 του αρ. 379/83 Π. Δ/τος της Νομαρχίας 
Έβρου και της Δευτερ. Επιτρ. ΓΕΕΘΑ/ΔΕΠΑΘΑ βάσει των από 
15.1.88 και 24.2.88 αποφάσεών τους που καταχωρήθηκαν στα 133 
και 1/88 πρακτικά. 

2. Με τις πιο πάνω αποφάσεις αναγνωρίσθηκαν σαν αγωνιστές της 
Εθνικής Αντίστασης οι: 

1) Πορτοζούδης Χρήστος του Κων/νου και της Χρυσής, γενν. το 
1925 στο Κουφόβουνο Διδυμότειχου Έβρου. 

2) Λιανόπουλος Ευριπίδης του Αθανασίου και της Τριανταφυλλιάς, 
γενν. το 1917 στο Σουφλί Έβρου. 

3) Μαλακόζης Χρυσόστομος του Βλάση και της Ελισάβετ, γενν. το 
1915 στα Τριγλιά Μικράς Ασίας. 

4) Πάσχος Νικόλαος του Γεωργίου και της Σοφίας, γενν. το 1927 
στο Σουφλί Έβρου. 

5) Μανάβης Ιωάννης του Χαράλαμπου και της Μαρίας, γενν. το 
1921 στο Σουφλί Έβρου. 

6) Αστυφύλακας Κουραβέλος Ηλίας του Γεωργίου και της Αικατερί¬ 
νης, γενν. το 1907 στη Λυκοποριά Κορινθίας. 

7) Αστυνόμος Β' Ψαρουδάκης Στέλιος του Ζαχαρία και της Παγώ- 
νας, γενν. το 1903 στο Ψάρι Ηρακλείου. 

8) Αστυφύλακας Μιχαλόπουλος Αχιλλέας του Κων/νου και της Αι¬ 
κατερίνης, γενν. το 1917 στα Τσουκαλέϊκα Πατρών Αχαΐας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Απριλίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. 23117/1065 (2) 

Καθορισμός αποζημίωσης προσωπικού σύμφωνα με το αρ. 23 (παρ. 4) 
του Ν. 1735/1987. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη τις διατάξεις: 

1. Του Ν· 1558/1985 «Κυβέρνηση και Κυβερνητικά όργανα». 

2. Του Ν. 1266/82 «Περί των οργάνων της Νομισματικής, Πιστω¬ 
τικής, Πολιτικής και άλλων διατάξεων». 

3. Του Π.Δ. 611/1977 «Υπαλληλικός Κώδικας». 

4. Του Ν.Δ. 65/1973 «Περί δαπανών κινήσεως των τακτικών δη¬ 
μοσίων υπαλλήλων». 

5. Του Π.Δ. 433/1977 «Περί οργανισμού του Υπουργείου Γεωρ¬ 
γίας»,, όπως έχει τροποποιηθεί και συμπληρωθεί μεταγενέστερα. 

6. Του άρθρου 20 του Ν. 1505/84 «Περί αναδιάρθρωσης μισθολο¬ 
γίου προσωπικού της Δημόσιας Διοίκησης και άλλων συναφών διατά¬ 
ξεων», με το οποίο κυρώθηκαν οι αριθμοί 28243/845/18.4.1984 και 
95015/2615/20.8.84 κοινές Υπουργικές αποφάσεις «Περί ρυθμί- 
σεως θεμάτων δαπανών κινήσεως υπαλλήλων του Δημοσίου και 

Ν.Π.Δ.Δ.». 

7. Του άρθρου 23 τού Ν. 1735/87 «Προσλήψεις στο δημόσιο τομέα, 
κοινωνικός έλεγχος στη δημόσια διοίκηση, πολιτικά δικαιώματα και 
άλλες διατάξεις», καθώς και της ερμηνευτικής αυτού εγκυκλίου του 
Υπουργείου Προεδρίας της Κυβέρνησης με τον αριθμό ΔΙΚΠΡ/Φ.2/ 
24/10246/28.12.1987. 

8. Την αριθ. 2389/ΦΕΚ 81ΕΓ/13.2.87 απόφαση του Πρωθυπουρ¬ 
γού και Υπουργού Οικονομικών, αποφασίζουμε: 

Καθορίζουμε ότι: 

1. Στους υπαλλήλους του Υπουργείου Γεωργίας που χειρίζονται ή 
επιβλέπουν μηχανήματα υπαίθρου (χωματουργικά, γεωτρητικά, 
κ.τ.λ.) ή εργάζονται σε εργοτάξια, σε οδοποιητικές εργασίες, εγκατα¬ 
στάσεις, αντλιοστάσια, φυλάκια, πυροσβεστικούς σταθμούς και φυτώ¬ 
ρια, που εμπίπτουν στις διατάξεις της παρ. 4 του άρθρου 23 Ν. 1735/ 
1987 και για τους οποίους με απόφαση του Προϊσταμένου της Υπηρε¬ 
σίας τους ορίζεται σαν έδρα ο συγκεκριμένος τόπος παροχής εργασίας 
(μηχανήματα, εργοτάξια, κ.τ.λ.), θα καταβάλεται αποζημίωση, σύμ¬ 
φωνα με την παρ. 4 του άρθρου 23 του Ν. 1735/87, κλιμακούμενη 
ανάλογα με την απόσταση του τόπου παροχής εργασίας (έδρα των 
υπαλλήλων αυτών) από την έδρα της Υπηρεσιακής μονάδας τους ως 
εξής: 



μέχρι 10 χιλ/τρα 

100 δρχ. ημερησίως 

Άνω των 10 

» 30 » 

300 » » 

» » 30 

» 50 » 

1.500 » 

» » 50 

» 70 » 

1.800 » » 

» » 70 

χιλιομέτρων 

2.000 » » 


2. Όταν διατίθεται από την Υπηρεσία μεταφορικό μέσο για την αυ¬ 
θημερόν μετάβαση και επιστροφή των ανωτέρω υπαλλήλων από την 
έδρα της Υπηρεσιακής των μονάδας στον τόπο παροχής εργασίας, αντί 
των ανωτέρω (παρ. 1) ποσών, θα χορηγείται ποσό 1.000 δρχ., όταν ο 
τόπος εργασίας τους απέχει άνω των 30 χιλιομ. από την έδρα της οι¬ 
κείας Υπηρεσίας. 

3. Οι παράγραφοι 1 και 2 εφαρμόζονται ανάλογα κάι για τους επι- 
βλέποντες τα μηχανήματα που ανήκουν στην κατηγορία των χειριστών. 

4. Οι χειριστές μηχανημάτων εφόσον μεταβαίνουν με το μηχάνημά 
τους για εργασία σε απόσταση άνω των 30 χιλ. θα λαμβάνουν 1.000 
δρχ. ως αποζημίωση. 

5. Στις περιπτώσεις που οι Νομαρχιακές Δ/νσεις των Υπηρεσιών 
όλων των παραπάνω υπαλλήλων εξυπηρετούν νησιά των Νομών τους, 
θα ισχύουν τα εξής: 

Όταν εργάζονται σε νησιά του Νομού δικαιοδοσίας της Υπηρεσίας 
που ανήκουν και η μόνιμη κατοικία τους είναι το νησί στο οποίο εργάζο¬ 
νται, για τον καθορισμό της αποζημίωσής τους θα λαμβάνεται υπόψη η 
απόσταση του τόπου εργασίας από τη μόνιμη διαμονή τους (κατοικία) 
και όχι η απόσταση από την έδρα της υπηρεσίας. 

6. α) Για τις ημέρες που δεν παρέχεται εργασία για οποιοδήποτε 
λόγο, λ.χ. άδεια υπαλλήλων, ή όταν κλιματολογικές και εδαφολογικές 
συνθήκες ή βλάβη του μηχανήματος δεν επιτρέπουν την εκτέλεση εργα¬ 
σίας κ.τ.λ., οι παραπάνω υπάλληλοι θα παραμένουν στις εγκαταστάσεις 
στην έδρα της Υπηρεσιακής τους μονάδας και δεν θα καταβάλεται απο¬ 
ζημίωση. 

β) Σε περίπτωση που διατίθεται από την υπηρεσία οίκημα ή οικίακος 
κ.τ.λ., για τη διαμονή των παραπάνω υπαλλήλων στον τόπο παροχής 
εργασίας, η αποζημίωση της παρ. 1 μειώνεται στο ήμισυ. 

7. Ως προς τη διαδικασία δικαιολόγησης καταβολής της όπως πιο 
πάνω αποζημίωσης θα ισχύουν τα παρακάτω: 

α) Κυρωμένο αντίγραφο της απόφασης τοποθέτησης του υπαλλήλου 
στον τόπο εργασίας του, που έχει εκδώσει με την απόφαση καθορισμού 
της έδρας ο Δ/ντής της Υπηρεσιακής μονάδας του Υπαλλήλου. 

β) Ημερολογιακή κατάσταση εις διπλούν που θα έχει υπογραφεί από 
δικαιούχο και θεωρηθεί από τον προϊστάμενο της Υπηρεσίας, στην 
οποία θα αναφέρονται οι ημερήσιες μετακινήσεις των εχόντων έδρα τον 
τόπο εργασίας του μηχ/τος κ.τ.λ. υπαλλήλων. 

Δηλαδή η ημερομηνία μετακίνησης, ο τόπος μετάβασης, η χιλιομε¬ 
τρική απόσταση κ.τ.λ. 

Στην κατάσταση αυτή θα βεβαιώνεται από τον Προϊστάμενο της 
Υπηρεσιακής μονάδας: 

αα) Η ακρίβεια των χιλιομετρικών αποστάσεων σύμφωνα με τους 
επίσημους πίνακες του Υπουργείου Συγκοινωνιών που θα έχει προμη- 
θευθεί, ή τις βεβαιώσεις της οικείας Δημοκοινονικής αρχής (αρ. 


58826/1569/21.5.84 απόφαση Υπ. Οικον. - Γ.Λ.Κ.) και 

ββ) η περίπτωση που τυχόν χρησιμοποιήθηκε από τον υπάλληλο 
Κ.Υ. αυτ/το. 

γ) Βεβαίωση του προϊσταμένου,για τη διάθεση ή όχι οικήματος ή οι¬ 
κιακού κ.τ.λ., από την Υπηρεσία για τη διαμονή του υπαλλήλου, καθώς 
και για τις ημέρες που ο υπάλληλος εργάσθηκε στον τόπο παροχής ερ¬ 
γασίας. 

δ) Κάθε άλλο κατά περίπτωση δικαιολογητικό που κρίνεται απαραί¬ 
τητο από την εκκαθαρίζουσα υπηρεσία για τη θεμελίωση του δικαιώμα¬ 
τος του υπαλλήλου. 

8. Η αποζημίωση αυτή δίδεται για τα έξοδα στα οποία υποβάλλονται 
οι υπάλληλοι της κατηγορίας αυτής και επομένως δεν υπόκειται σε κα¬ 
μιά κράτηση. 

9. Η παρούσα δεν περιλαμβάνει τους Δασοπυροσβέστες και τους οδη¬ 
γούς Πυροσβεστικών οχημάτων, γιατί δεν έχουν συσταθεί οι προβλεπό- 
μενοι από το Ν. 998/79 Δασοπυροσβεστικοί σταθμοί. 

Η απόφαση αυτή να δημοσιευθεί στην Εφημερίδα της Κυβερνήσεως, 
η δε ισχύς της θ' αρχίζει από την ημερομηνία δημοσίευσης 
(11.11.1987) του Ν. 1735/87, σύμφωνα με την πάρ. 4 του άρθρου 
23 του Νόμου αυτού (ΦΕΚ 195 τ.Α', 11 Νοεμβρίου 1987). 

Αθήνα, 20 Απριλίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΓΕΩΡΓΙΑΣ 

ΣΠ. ΚΑΛΟΥΔΗΣ ΓΙΑΝΝΗΣ ΠΟΤΤΑΚΗΣ 

-♦-— 

Αριθ. 72395/1964 (3) 

Ίδρυση εκτροφείου θηραμάτων στη δασική περιοχή Κίρκης Αλεξαν¬ 
δρούπολης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 5,8 του Ν.Δ. 86/ 
89, καθώς έχουν αντικατασταθεί με τα άρθρα 3 και 4 παρ. 1 και 4 του 
Ν. 177/75 και της αριθ. 414985/29.11.85 (ΦΕΚ 757/Β/ 
18.12.85) κοινής απόφασης των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα Διαχείρισης της άγριας πτη¬ 
νοπανίδας». 

2. Την αριθ. 381346/4.11.87 (ΦΕΚ 705/Β/8.12.87) απόφαση 
του Υφυπουργού Γεωργίας Κώστα Τσιγαρίδα, περί μεταβίβασης στο 
Γ ενικό Γ ραμματέα, Ειδικούς Γ ραμματείς και τους υπηρεσιακούς παρά¬ 
γοντες του Υπουργείου της εξουσίας να υπογράφουν «με εντολή Υφυ¬ 
πουργού». 

3. Την αριθ. 404/16.2.1988 απόφαση της Νομαρχίας Έβρου, με 
την οποία εγκρίθηκε οριστική μελέτη ίδρυσης εκτροφείου θηραμάτων 
στο δημόσιο δάσος συμπλέγματος κοινότητας Κίρκης περιφέρειας Δα¬ 
σαρχείου Αλεξανδρούπολης. 

4. Την αριθ. 1016/74/9-Β/1.4.1988 άδεια ίδρυσης εκτροφείου 
θηραμάτων της Αστυνομικής Διεύθυνσης Έβρου. 

5. Το αριθ. 875/6.4.88 έγγραφο του Δασαρχείου Αλεξανδρούπο¬ 
λης, αποφασίζουμε: 

Ιδρύουμε εκτροφείο θηραμάτων και απαγορεύουμε για αόριστο χρόνο 
την παραβίαση των ορίων του εκτροφείου με σκοπό τη Θήρα, καθώς και 
τη Θήρα κάθε θηράματος ή οποιαδήποτε βλάβη των θηραμάτων που 
εκτρέφονται σ’ αυτό στην περιοχή Κίρκης και Αλεξανδρούπολης, σε 
έκταση 5.000 στρεμμάτων, η οποία ορίζεται ως ακολούθως: 

Βόρεια: Με αντιπυρική λωρίδα των 30 μέτρων με φυσικό δάσος δρύός 
και πεύκης (αναδασώσεων). 

Νότια: Με δασικό δρόμο Γ. Κατηγορίας και με λωρίδα δρυόδάσους 
πλάτους 100 μέτρων και στη συνέχεια με αντιπυρική λωρίδα 30 μέ¬ 
τρων. 

Ανατολικά: Με αντιπυρική λωρίδα 15 μέτρων και 

Δυτικά: Με δασικό δρόμο Γ. κατηγορίας και αντιπυρική λωρίδα 15 
μέτρων. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 ή 9 παρ. 3 της αριθ. 414985/ 
29.11.85 (ΦΕΚ 757/Β/18.12.85) κοινής απόφασης «Μέτρα Διαχεί¬ 
ρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνή- 

σεως (άρθρο 3 Ν. 177/75 ΦΕΚ 205/Α/75) και η ισχύς της αρχίζει 
μετά ένα (1) μήνα από τη δημοσίευσή της. 

Αθήνα, 20 Απριλίου 1988 ■ 

Με εντολή Τπουργού 
Ο Ειδικός Γραμματέας 
ΒΑΣ. ΓΙΩΤΑΚΗΣ 

-♦- 

Αριθ. 2142/4/88 (4) 

Αναπροσαρμογή τελών Π.Δ. 766/77. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 76 παρ. στ' και 81 παρ. 2 Ν.Δ. 
187/83 (ΦΕΚ 261Α/3.10.73) «Περί Κωδικός Δημοσίου Ναυτικού 
Δικαίου» με τις οποίες έχουν καθιερωθεί για απονομή αποδεικτικών 
ναυτικής ικανότητας, έξοδα διενέργειας εξετάσεων, έξοδα υγειονομικού 
και εργαστηριακού ελέγχου και εξέταστρα. 

2. Τις διατάξεις των παρ. 1, 2, 3 και 6 του άρθρου 4 Π,Δ. 766/77 
(ΦΕΚ 249Α/5.9.77) «Περί αντικαταστάσεως ή τροποποιήσεως άρ¬ 
θρων τινών του από 19.2.54 Β. Δ/τος «Περί τρόπου ελέγχου και βεβαι- 
ώσεως προσόντων, περί εξεταστικών επιτροπών και εξετάστρων, περί 
εξετάσεων περί ειδικών τινών προσόντων και περί εκδόσεως και τύπου 
αποδεικτικών εις εκτέλεση Ν.Δ. 2689/1953» καθώς ένια εξ αυτών 
αντικατεστάθηααν δια του Π.Δ. 248/1973 (ΦΕΚ 212Α/73)». 

3. Τις διατάξεις του άρθρου 31 του Ν. 1473/84 που παρέχουν την 
ευχέρεια στον Υπουργό Οικονομικών, σε συνεργασία με τον κατά περί¬ 
πτωση αρμόδιο Υπουργό, να αναπροσαρμόζει τα τέλη που εισπράττο- 
νται υπέρ του Δημοσίου. 

4. την υπ’ αριθμ. ο897/87/17.9.1987 απόφαση της επιτροπής τι¬ 
μών και εισοδημάτων. 

5. Την αριθμ. 2389/23.2.1987 απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυπουργό 
Οικονομικών» (ΦΕΚ 81/Β/87), αποφασίζουμε: 

Αυξάνονται κατά ποσοστό 50% τα τέλη που έχουν καθιερωθεί με τις 
παραγράφους 1, 2, 3 και 6 του άρθρου 4 του Π.Δ. 766/77 (ΦΕΚ 
249Α/5.9.77), πλην των εξόδων εξετάσεων που παραμένουν ως 
έχουν. 

Η απόφαση αυτή ισχύει από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Απριλίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΣΠΥΡ. ΚΑΛΟΥΔΗΣ ΕΥΑΓΓ. ΓΙΑΝΝΟΠΟΥΛΟΣ 

- ♦ - 

Αριθ. ΕΡ 705 (5) 

Τροποποίηση του άρθρου 18 παρ. 2 του ισχύοντος κανονισμού ΚΑΦΛΞ 
Μεσολογγίου. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 6 του Ν.Δ. 1254/49 «περί τροποποιή¬ 
σεως συμπληρώσεως ενίων διατάξεων των περί φορτ/σεων νόμων» σε 
συνδυασμό με τις διατάξεις του Ν. 3239/55. 

2. Τις διατάξεις του Ν. 3200/55 και του Ν.Δ. 532/70 «περί διοικη¬ 
τικής αποκεντρώσεως». 

3. Τις διατάξεις του Β.Δ. 179/70 και 711/70 «περί μεταβιβάσεως 
αρμοδιοτήτων στους Νομάρχες και Επιθεωρητές Εργασίας, επί θεμά¬ 
των του Υπουργείου Εργασίας». 

5. Το 1/18/1/1988 πρακτικό της Δ.Ε. του ΠΑΦΛΞ Μεσολογγίου 
που αναφέρεται στην πρόταση της Δ.Ε. για τροποποίηση·της παραγρά¬ 
φου 2 του άρθρου 18 του κανονισμού ΠΑΦΛΞ Μεσολογγίου. 

6. Το Δ 3823/243/10.3.88 έγγραφο της Δ/νσης Τιμών και Εισο- 
δημάτωντου Υπουργείου Εθνικής Οικονομίας που μας διαβιβάσθηκε 
με το 12334/21.3.1988 έγγραφο του Υπουργείου Εργασίας. 

7. Την οικονομική δυνατότητα του ΚΑΦΛΞ Μεσολογγίου αποφασί¬ 
ζουμε: 


Τροποποιούμε την παράγραφο 2 του άρθρου 18 του κανονισμού του 
ΚΑΦΛΞ Μεσολογγίου που διαμορφώνεται, ως εξής: 

I 

Άρθρο 18. 

1. Το κατά ανωτέρω στους δικαιούχους ποσό εφάπαξ αποζημίωσης 

ορίζεται με τις παρακάτω προϋποθέσεις ανάλογα με τα έτη συνθήκης, 
ως εξής: 1 ' 

α) Για τους έχοντες ΙΟετή συμμετοχή στο ΚΑΦΛΞ Μεσολογγίου 
δρχ. 210.000. 

β) Από τον 11ο μέχρι τον 2ο χρόνο δρχ. 35.000 για κάθε χρόνο συμ- 
μετοχής. 

γ) Από τον 21ο χρόνο και πάνω δρχ. 40.000 για κάθε χρόνο συμμε- 
τοχής. 

δ) Το ανώτατο όριο της εφάπαξ αποζημίωσης δεν μπορεί σε καμμία 
περίπτωση συνολικά να υπερβεί το ποσό των 1.160.000 δρχ. 

2. Κλάσμα χρόνου πάνω από έξι (6) μήνες θεωρείται πλήρες έτος και 
υπολογίζεται μόνο για την κατα τα ανωτέρω προσαύξηση και όχι για 
την θεμελίωση δικαιώματος λήψης παροχής. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. . . 

Μεσολόγγιον, 14 Απριλίου 1988 
Ο Νομάρχης 
Γ. ΠΑΠΑΪΩΑΝΝΟΥ 

-♦- 

Αριθ. Α. 10547 (6) 

Υπαγωγή του προσωπικού της Κοινότητας Σταροχωρίου Ν. Αχαΐας 
στις διατάξεις του Α’ μέρους του Ν. 1188/81». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την απόφαση 87/87 του Κ.Σ. Σταροχωρίου περί υπαγωγής του 
προσωπικού της Κοινότητας Σταροχωρίου στις διατάξεις του Α’ μέρους 
του Ν. 1188/81. 

2. Τις διατάξεις του άρθρου 3 παρ. 1 του Ν. 1188/81. 

3. Το αριθ. 1-10/9.3.1988 πρακτικό γνωμοδότησης του Υπηρεσια¬ 
κού Συμβουλίου του άρθρου 14 του Ν. 1586/1986. 

4. Την οικονομική κατάσταση της Κοινότητας, αποφασίζουμε: 

Εγκρίνουμε την υπαγωγή του προσωπικού της Κοινότητας Σταρο¬ 
χωρίου στις διατάξεις του Α' μέρους του Ν. 1188/81, κατ’ εφαρμογή 
των διατάξεων του άρθρου 3 παρ. 1 του παραπάνω Νόμου. 

. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πάτρα, 7 Απριλίου 1988 
Με εντολή Νομάρχη 
Ο Διευθυντής 
ΣΤΕΦ. ΦΑΡΔΕΛΑΣ 

■ - 4 - 

Αριθ. Α. 10543 (7) 

Ψήφιση ΟΕΥ της Κοινότητας Κλειτορίας Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την απόφαση του Κοινοτικού συμβουλίου Κλειτορίας αρ. 150/87 
περί ψήφισης του ΟΕΥ της Κοινότητας Κλειτορίας. 

2. Τις διατάξεις του άρθρου 153 του Π.Δ. 76/85. 

3. Τις διατάξεις του άρθρου 12 του Ν. 1188/81 και του Ν. 1586/ 

86 . 

4. Την αριθ. 1-2/9.3.88 γνωμοδότηση του Υπηρεσιακού Συμβου¬ 
λίου του άρθρου 14 του Νόμου 1586/1986, αποφασίζουμε: 

Εγκρίνουμε την απόφαση του Κοινοτικού Συμβουλίου Κλειτορίας 
αριθμ. 150/87, περί φήφισης του ΟΕΥ της Κοινότητας, ο οποίος διαρ¬ 
θρώνεται, ως εξής: 

1). Κατηγορία Δε. 

α) κλάδος Δεί Δ/κού. 

Μία (1) θέση με βαθμούς Γ-Α. 

β) Κλάδος ΔΕΙ4. 

Δύο θέσεις με βαθμούς Γ-Α. 

. γ) Κλάδος ΔΕΙ5. 

Μία (1) θέση με βαθμούς Γ-Α. 

Εργατικό προσωπικό με σύμβαση ιδιωτικού δικαίου. 



1>1ι(>1> 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Μία (1) θέση εργάτη καθαριότητας Κοιν. Γραφείου με ημερήσια απα¬ 
σχόληση τριών (3) ωρών, καθαριότητας Κοιν. Γραφείου με ημερήσια 
απασχόληση τριών (3) ωρών. 

Μία (1) θέση εργάτη καθαριότητας αφοδευτηρίων με ημερήσια απα¬ 
σχόληση δύο (2) ωρών. 

Προϊστάμενος της Γραμματείας είναι ο Πρόεδρος της Κοινότητας, 
γιατί ο αριθμός των θέσεων δεν ξεπερνά τις (4) θέσεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πάτρα, 7 Απριλίου 1988 
Με εντολή Νομάρχη 
Ο Διευθυντής 
ΣΤΕΦ. ΦΑΡΔΕΛΛΑΣ 

- ♦- 

(8) 

Έγκριση του Ειδικού Κανονισμού Λιμένα Ηρακλείου αριθ. 32. 

Η ΝΟΜΑΡΧΗΣ ΗΡΑΚΛΕΙΟΥ 
Σύμφωνα με:^- 

1. Τις διατάξεις του άρθρου 156 του Ν.Δ. 187/73 «Περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119Α/8.9.83). 

3. Το σχέδιο του αριθμ. 32 Ειδικού Κανονισμού του Λιμένα ΗΡΑ¬ 
ΚΛΕΙΟΥ που μας υποβλήθηκε με την αριθμ. 3121/3/88/24.3.88 
αναφορά της λιμενικής Αρχής Ηρακλείου και επειδή με τις ανωτέρω 
διατάξεις ρυθμίζονται θέματα που κανονίζουν την εύρυθμη λειτουργία 
του Λιμένα, αποφασίζουμε: 

Άρθρο μόνο. 

α) Εγκρίνουμε τον παρακάτω Ειδικό Κανονισμό του Λιμένα Ηρα¬ 
κλείου αριθμ. 32. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΡΑΚΛΕΙΟΥ ΑΡΙΘΜ 32 

«Περί συμπληρωματικής αναπροσαρμογής αχθοφορικών και λεμ- 
βουχικών δικαιωμάτων Λιμένα Ηρακλείου και Καϊλών Λιμένων». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΗΡΑΚΛΕΙΟΥ 
Έχοντας υπόψη: 

α) Τις διατάξεις του δια του απο 9 Ιουνίου Β.Δ. Κωδικοποιηθέντος 
Νόμου 499/47 «περί πειθαρχικής εξουσίας των Προϊσταμένων Λιμενι¬ 
κών Αρχών» (ΦΕΚ 162 Α), συνδυαζόμενες με τα άρθρα 141-157 του 
Ν.Δ. 187/73 με το οποίο κυρώθηκε ο Κώδικοις Δημοσίου Ναυτικού Δι¬ 
καίου (ΦΕΚ 26 ΙΑ). 

β) Τις διατάξεις του Ν.Δ. 444/70 «περί αρμοδιότητας του Λ.Σ. και 
σχέσεως προς τις αρμοδιότητες των Σωμάτων Ασφαιλείοις» (ΦΕΚ 39 

Α). 

γ. Τις διατάξεις του Π.Δ. 338/83 (ΦΕΚ 119Α/8.9.83). 

δ. την αριθμ. 3525/2/88/5.2.88 Διαταγή ΥΕΝ/ΔΟΛ 2. 

Άρθρο 1. 

Ο Παρών Ειδικός Κανονισμός Λιμένα Ηρακλείου ισχύει στη χερσαία 
και θαλάσσια ζώνη του, τους λιμένες, τους όρμους καθώς και τη θαλάσ¬ 
σια έκταση της περιοχής δικαιοδοσίας της Λιμενικής Αρχής και των 
υφισταμένων της Λιμενικών Σταθμών και Υπαλλήλων Λιμένα καθώς 
αυτή καθορίζεται από τις κείμενες διατάξεις. 

Άρθρο 2. 

1. Τα δικαιώματα των αποσκευοφορέων στους λιμένες Ηρακλείου 
και Καλών Λιμένων για επιβάτες που μεταφέρουν συνηθισμένες απο¬ 
σκευές καθορίζονται ανεξάρτητα θέσης και είδους εισιτηρίου σε δραχμές 
58. 

2. Για αποσκευές βάρους μεγαλυτέρου των 25 κιλών (η μέχρι βά¬ 
ρους 25 κιλών λογίζεται συνήθης αποσκευή) τα αχθοφορικά δικαιώ¬ 
ματα καθορίζονται ως εξής: 

α) Βαλίτσες, δέματα, σάκοι κ.λ.π. βάρους μέχρι 20 κιλά δραχμές 11 
κατά τεμάχιο. 

β) Βαλίτσες, δέματα, σάκοι κ.λ.π. βάρους από 21 μέχρι 50 κιλά 
δραχμές 25 κατά τεμάχιο. 


γ) Μπαούλα, ηλεκτρικές συσκευές, έπιπλα κ.λ.π. βάρους μεγαλύτε¬ 
ρου των 50 κιλών δραχμές 42 κατά τεμάχιο. 

3. Δεν εισπράττονται αχθοφορικά δικαιώματα εις τις εξής περιπτώ¬ 
σεις: 

α) Για τους ταξιδεύοντες δια των κρουαζιεροπλοίων που καταπλέουν 
στο λιμένα οι οποίοι επισκεπτόμενοι την πόλη επιβιβάζονται εκ νέου του 
αυτού πλοίου και ακολουθούν αυτό στο δρομολόγιό του. 

β) Για τους ταξιδεύοντες δωρεάν βάσει σημειώματος της Λιμενικής 

Αρχής. 

γ) Επί εισιτηρίων εκδιδομένων βάσει καταστάσεων επιβιβάσεως σε 
οπλίτες των Ενόπλων Δυνάμεων και των Σωμάτων Ασφαλείας. 

4. Η για κάθε περίπτωση χορηγούμενη με απόφαση του ΥΕΝ έκ¬ 
πτωση επί της τιμής των εισιτηρίων δεν έχει επίπτωση ανάλογη στο 
αχθοφορικό δικαίωμα. 

Άρθρο 3. 

Τα λεμβουχικά δικαιώματα για τη μεταφορά επιβατών μαζί με τις 
συνηθισμένες αποσκευές τους που μεταφέρονται από τα πλοία που βρί¬ 
σκονται αρόδου (επ’ άγκυρα) μέχρι την προβλήτα μετ’ επιστροφής είναι 
τα παρακάτω: 

α) Για επιβάτες (ανεξάρτητα από τη θέση τους 75 δραχμές, 
β) Για μεταφορά επισκεπτών καταβάλλονται για κάθε διαδρομή μετ’ 
επιστροφής 75 δραχμές το άτομο. 

Άρθρο 4. 

Ορίζουμε τα πιο κάτω λεμβουχικά δικαιώματα αποσκευών, όταν αυ¬ 
τές υπερβαίνουν τα 25 κιλά βάρος για κάθε επιβάτη, 
α) Διάφορα μικροφορτία 1 δρχ. κατά κιλό, 
β) Έπιπλα, σκεύη, βαριά αντικείμενα 1 δρχ. κατά κιλό. 

Άρθρο 5. 

Για την εξυπηρέτηση αγκυροβολημένων Φ/Γ ή Θ/Γ πλοίων καθορί¬ 
ζεται αντάλλαγμα χρέους μισθωμένης βάρκας που συμπεριλαμβάνει 
και αμοιβή των λεμβούχων που επιβαίνουν σ’ αυτήν σε 362 δρχ. για 
κάθε δρομολόγιο της λέμβου και για απόσταση μέχρι ένα (1) μίλι από 
τον προβλήτα του λιμανιού και ώρα 07.00 μέχρι 20.00, σε 542 δρχ. 
από ώρα 20.00 μέχρι 24.00' και σε 722 δρχ. από 24.00" μέχρι 07.00 
ώρα. 

Για αποστάσεις μεγαλύτερες του ναυτικού μιλίου το λεμβουχικά δι¬ 
καίωμα καθορίζεται με ελεύθερη συμφωνία των ενδιαφερομένων και σε 
περίπτωση αδυναμίας επίτευξης συμφωνίας με απόφαση του Λιμενάρχη 
Ηρακλείου. 

Άρθρο 6 

Ορίζουμε αντάλλαγμα χρέωσης βάρκας που συμπεριλαμβάνει και 
αμοιβή των λεμβούχων που επιβαίνουν σ’ αυτή για αποκλειστική χρη¬ 
σιμοποίηση προς μεταφορά επίπλων, αποσκευών και εμπορευμάτων 
από ή προς το πλοίο 542 δραχμές. 

Προκειμένου για μεταφορά από πλοίο που βρίσκεται μακριά από το 
λιμάνι ή όρμο σε 1069 δραχμές. 

Η παραπάνω τιμή μειώνεται κατά 30% προκειμένου περί ειδών Δη¬ 
μοσίου, Γεωργικών Εφοδίων που διακινούνται από την Α.Τ.Ε. ή άλλους 
Κρατικούς ή κοινωφελείς οργανισμούς. 

Άρθρο 7. 

Καθορίζουμε την αμοιβή των λεμβούχων για την πρόσδεση και λύση 
των πλοίων κατά την παραβολή ή πρυμνοδέτησή τους στο λιμάνι Ηρα¬ 
κλείου ως εξής: 

1. α) Φορτηγά πλοία από 101 μέχρι 500 κ.ο.χ. 1084 δραχμές, 
β) Φορτηγά πλοία από 501 μέχρι 1000 κ.ο.χ. 2167 δραχμές, 
γ) Φορτηγά πλοία από 1001 κ.ο.χ. και πάνω 2665 δραχμές. 

2. Ε/Γ πλοία. 

α) Ε/Γ - Ο/Γ και Φ/Γ - Ο/Γ πλοία δρχ. 4688. 
β) Ε/Γ πλοία εσωτερικού 2167 δραχμές, 
γ) πλοία Ε/Γ εξωτερικού Τουριστικά 1986 δρχ. 

3. Από την παραπάνω υποχρέωση εξαιρούνται όλα τα πολεμικά 
πλοία. 

4. Για πλοία μέχρι 100 κ.ο.χ. δεν εισπράττεται αμοιβή για την πρόσ¬ 
δεση ή λύση τους εφόσον δε χρησιμοποιηθεί βάρκα. 

5. Το παραπάνω έργο είναι της αποκλειστικής αρμοδιότητας των 

. Γ , 

λεμβούχων και απαγορεύεται χρησιμοποίηση ή απασχόληση άλλων σής μας περί μεταβιβάσεως του υπ’ αριθμ. 280 τεμαχίου εμβαδού 


προσώπων. 

Άρθρο 8. 

Τα λεμβουχικά δικαιώματα των άρθρων 3, 4, 5, 6 και 7 αυξάνονται 
κατά 75% τα Σάββατα, Κυριακές και εργάσιμες ημέρες κατά τις 
οποίες δεν εργάζονται οι Δημόσιες Υπηρεσίες Ηρακλείου. 

Κατά την εκτέλεση λεμβουχικών εργασιών κατά τις ώρες 20.00' μέ¬ 
χρι 24.00 τα λεμβουχικά δικαιώματα αυξάνονται 50% ενώ κατά τις 
ώρες 24.00' έως 07.00’ αυξάνονται 75%. Εάν η εργασία εκτελεσθεί 
κατά το νυκτερινό ωράριο του Σαββάτου ή Κυριακής ή εξαιρέσιμου ημέ¬ 
ρας προσαυξάνονται κατά 50%. 

Άρθρο 9. 

Τα με Ειδικό Κανονισμό καθοριζόμενα λεμβουχικά και αχθοφορικά 
δικαιώματα προσαυξάνονται κατά 12,5% για χορήγηση δώρου Εορ¬ 
τών Χριστουγέννων - Πάσχα, 15% για χορήγηση επιδόματος άδειας 
και 5% υπέρ του Λογαριασμού Επιδόματος Γάμου. 

Άρθρο 10. 

1. Από της ισχύος του Κανονισμού αυτού καταργούνται οι αριθμ. 5 
(ΦΕΚ 1084 Β/4.12.79) και 30 (ΦΕΚ 527Β/23.9.87) Ειδικοί Κανο¬ 
νισμοί Λιμένα Ηρακλείου. 

2. Οι παραβάτες του παρόντος Ειδικού Κανονισμού του οποίου η 
ισχύς αρχίζει από τη δημοσίευσή του στην Εφημερίδα της Κυβέρνησης 
και η εκτέλεσή του ανατίθεται στα Λιμενικά Όργανα, ανεξάρτητα από 
τις συντρέχουσες ποινικές ή αστικές ευθύνες κατά την ισχύουσα Νομοθε¬ 
σία υπόκεινται και στις κυρώσεις του άρθρου 157 του Ν.Δ. 187/73 
(ΦΕΚ 261Α/3.10.73) όπως τροποποιήθηκε με το Π.Δ. 207/85 
(ΦΕΚ 260Α/3.5.1985). 

Ηράκλειο, 24 Μαρτίου 1988 
Ο Κεντρικός Λιμενάρχης 
Πλοίαρχος Λ.Σ. ΘΑΝΟΠΟΤΛΟΣ Γ. 

β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ηράκλειο, 7 Απριλίου 1988 
Η Νομάρχης 

ΧΑΡΑ ΑΘΑΝΑΣΑΚΗ - ΜΙΧΑΗΛΙΔΟΤ 

ι ί 



Αριθ. 5466 (9) 

Ανάκληση διατάξεως απόφασης περί μεταβιβάσεως κοινοχρήστων 
εκτάσεων στην Κοινότητα Κρύας Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων: 

α) 190 και 197 του Αγροτικού Κώδικα (ΦΕΚ 342/1949/Α). 

β) 23 του από 27 Ιουνίου/14 Ιουλίου 1945 Β.Δ. «περί εκτελέσεως 
του νόμου περί Αγροτικού Κτηματολογίου». 

γ) Του Β.Δ. 709/1970 «Περί καθορισμού των διατηρουμένων υπέρ 
του Υπουργού Γεωργίας αρμοδιοτήτων κλπ». 

2. Τα κτηματολογικά στοιχεία της οριστικής διανομής 1931 και των 
συμπληρωματικών διανομών των ετών 1953-1955, 1957, 1958, 
1962 και της διανομής συνοικισμού 1959 του αγροκτήματος Κρύας. 

3. Την υπ’ αριθ. 47501/20.6.1962 απόφασή μας που δημοσιεύ- 
θηκε στο ΦΕΚ 244/14.7.62 Τ.Β. 

4. Το γεγονός ότι από τα ανωτέρω κτηματολογικά στοιχεία προκύ¬ 
πτει πως το υπ’ αριθμ. 280 κοινόχρηστο τεμάχιο της διανομής του 
έτους 1931 καταργήθηκε με τη συμπληρωματική διανομή των ετών 
1953 - 1955 και μέρος του απετέλεσε τη διανεμηθείσα έκταση της δια¬ 
νομής αυτής και των υπολοίπων και περαιτέρω ότι το τμήμα που απέ- 
μεινε κοινόχρηστο με τη συμπληρωματική διανομή του έτους 1957 
έλαβε αριθμό 331 και εμβαδόν 4.112.587 τ.μ., επομένως με τα στοι¬ 
χεία τεμάχιο με αριθμό 280 έκταση 4.071.365 τ.μ. και αντίστοιχο 
σχεδιασμό δεν υπάρχει στα κτηματολογικά στοιχεία και γι’ αυτό δεν 
προκύπτει η ταυτότητά του, αποφασίζουμε: 

Ανακαλούμε τη διάταξη της υπ’αριθμ.' 47501/20.6.1962 απόφα- 


4.071.365 τ.μ. «βοσκή πεδινή κοινή» πίνακας 1ος κατά πλήρη κυριό¬ 
τητα στην Κοινότητα Κρύας, χάριν της ασφαλείας των συναλλαγών και 
των διοικητικών πράξεων. 

Η απόφαση, αυτή να δημοσιευθεί στην Εφημερίδα της Κυβερνή¬ 
σεως. 

Ιωάννινα, 12 Απριλίου 1988 
Ο Νομάρχης 
ΔΗΜ. ΟΙΚΟΝΟΜΟΥ 



Αριθ. 5591 (10) 

Ανάκληση της 6121/14.7.79 απόφασης Νομάρχη Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 6 του Ν. 674/71. 

2. Την υπ’ αριθ. 6121/14.7.1979 απόφασή μας περί διενέργειας 
ενιαίου εκούσιου αναδασμού στην περιοχή των αγρ/των Χαροκοπιού 
Μουζακαίων και Κυπαρισσιών ή οποία δημοσιεύτηκε στο ΦΕΚ 752/ 

7.9.1979 Τ.Β. 

3. Το υπ’ αριθ. 16/16.11.1987 Πρακτικό της Επιτροπής Αναδα¬ 
σμού των αγρ/των «Μουζακαίοι - Χαροκόπι - Κυπαρίσσια», με το οποίο 
η ανωτέρω Επιτροπή αποφάσισε την αναστολή των εργασιών του ανω¬ 
τέρω αναδασμού και εισηγείται τη διακοπή του. 

4. Τα αποδεικτικά δημοσιεύσεως, δια τοιχοκολλήσεως, του ανω¬ 
τέρω Πρακτικού στο συνήθη τόπο δημοσιεύσεων των ανωτέρω οικι¬ 
σμών. 

5. Το γεγονός ότι: 

α) Στο δίμηνο χρονικό διάστημα από την ανωτέρω δημοσίευση δεν 
ασκήθηκε κατά του πρακτικού αυτού κανένα ενδικοφανές ή ένδικο μέσο 
και 

β) Από το σκεπτικό του ανωτέρω πρακτικού προκύπτει πως είναι 
ανέφικτος ο σκοπός για τον οποίο εκδόθηκε η υπ’ αριθ. 6121/ 

14.7.1979 απόφασή μας και επομένως δημιουργείται υποχρέωση ανα- 
κλήσεώς της, χάριν της ασφαλείας των συναλλαγών και δεδομένου ότι η 
διαδικασία του αναδασμού επάγεται δέσμευση και περιορισμό του δικαι¬ 
ώματος της ιδιοκτησίας (ΣτΕ 1240/79), αποφασίζουμε: 

Ανακαλούμε την υπ’ αριθ. 6121/14.7.1979 απόφασή μας. 

Η παρούσα να δημοσιευτεί στην Εφημερίδα της Κυβερνήσεως. 

Ιωάννινα, 14 Απριλίου 1988 
Ο Νομάρχης' 

ΔΗΜ. ΟΙΚΟΝΟΜΟΥ 

--♦- 

Αριθ. 2482 (11) 

Καθορισμός αποδέκτου και λοιπών όρων διαθέσεως αποβλήτων των 
ελαιοτριβείων Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Το Ν. 3.200/55 «περί διοικητικής αποκεντρώσεως» όπως τροπο¬ 
ποιήθηκε και συμπληρώθηκε αργότερα. 

2. Την ΕΙβ/221/65 Υγειον. Δ/ξη «περί διαθέσεως λυμάτων και 
βιομηχανικών αποβλήτων» όπως τροποποιήθηκε και συμπληρώθηκε 
αργότερα. 

3. Την από 21.3.88 γνωμοδότηση της ειδικής επιτροπής επί θεμά¬ 
των διαθέσεως λυμάτων και βιομηχανικών αποβλήτων. 

4. Τις επιπτώσεις που είχε μέχρι σήμερα στο περιβάλλον και τη δη¬ 
μόσια υγεία γενικότερα, ο μέχρι σήμερα τρόπος διαθέσεως των αποβλή¬ 
των ελαιοτριβείων, αποφασίζουμε: 

Καθορίζουμε τον τρόπο επεξεργασίας και διαθέσεως των αποβλήτων 
όλων των ελαιοτριβείων του Νομού Κορινθίας όπως παρακάτω: 

α. Ανακαλούνται όλες οι άδειες επεξεργασίας και διαθέσεως των 
αποβλήτων τοιν ελαιοτριβείων του Νομού. 

β. Απαγορεύεται κάθε απευθείας διάθεση των αποβλήτων των ελαιο¬ 
τριβείων στη θάλασσα και λίμνες ανεξάρτητα του τρόπου επεξεργασίας 
τους. Το ίδιο ισχύει και για τα απόβλητα των ελαιοτριβείων που εκβάλ¬ 
λουν εντός ζώνης που βρίσκεται σε απόσταση μικρότερη των 3.000;μέ¬ 
τρων από τη θάλασσα ή λίμνες. Τα απόβλητα των ελαιοτριβείων αυτών 
μπορούν να εκβάλλουν μετά την επεξεργασία εκτός της παραπάνω ζώ¬ 
νης ή να κατασκευάσουν απορροφητικούς βόθρους και σε απόσταση όχι 

μικρότερη των 100 μ. από τη θάλασσα και πάντα μετά την αναφερο- 
μένη στην παράγραφο (γ) επεξεργασία. Οι υπάρχοντες απορροφητικοί 
βόθροι που βρίσκονται σε απόσταση μικρότερη των 100 μ. από τη θά¬ 
λασσα ή λίμνες καταργούνται. 

γ. Η επεξεργασία των αποβλήτων όλων των ελαιοτριβείων θα γίνε¬ 
ται ως εξής: 

1. Τα απόβλητα από την πλύση των ελιών και τα ελαιόζουμα μετά 
τον ελαιοδιαχωριστή του ελαιοτριβείου, θα οδηγούνται σε δεξαμενή όχι 
μικρότερη του (1) κυβ. Μέτρου, με χρόνο παραμονής τουλάχιστον 45', 
όπου με δοσομετρητή θα προστίθεται υδράσβεστος τουλάχιστον 2% του 
όγκου ροής των αποβλήτων ή 5 κιλά υδρασβέστου ανά τόνο ελαιοκάρ- 
που. Στη συνέχεια θα αναδεύονται μηχανικά με αυτόματο μηχανισμό, 
για να επιτυγχάνεται ομοιογενοποίηση, προς εξουδετέρωση της οξύτη¬ 
τας, μερικό αποχρωματισμό και κροκίδωση των αιωρουμένων στερεών. 

2. Στη συνέχεια τα απόβλητα θα οδηγούνται δια υπερχειλίσεως σε 
δεξαμενή καθίζησης, ο όγκος της οποίας θα είναι ανάλογος με τη δυνα¬ 
μικότητα του ελαιοτριβείου με ελάχιστο χρόνο καθίζησης δύο (2) ωρών. 
Ο πυθμένας της δεξαμενής αυτής να έχει κλίση προς την έξοδο τουλάχι¬ 
στον 20% και θα γίνεται από σημείο που θα βρίσκεται 30 εκατοστά χα¬ 
μηλότερα από την επιφάνεια που ηρεμούν τα απόβλητα. Η καθιζάνουσα 
λάσπη θα αφαιρείται συνεχώς με ειδική αντλία από τη δεξαμενή καθίζη¬ 
σης και θα οδηγείται σε τρίτη πλέον δεξαμενή ξήρανσης ή πάχυνσης 
αναλόγου χωρητικότητος, όπου θα παραμένει τουλάχιστον ένα 24/ 
ωρο. Το τυχόν υπερκείμενο υγρό θα οδηγείται μετά από εσχαρισμό κα¬ 
τευθείαν στην έξοδο των αποβλήτων. 

3. Ύστερα τα απόβλητα της δεύτερης και της τρίτης δεξαμενής μαζί, 
θα οδηγούνται με κλειστούς αγωγούς υπεδάφια στον αποδέκτη, ενώ το 
,σημείο εκβολής θα βρίσκεται μέσα στον αποδέκτη (χείμαρρος, ρέμα, ξε- 
ροπόταμος κ.λπ.) και σε απόσταση μεγαλύτερη των 100 μ. από σπίτια, 
δρόμους κ.λπ. 

4. Τα λύματα από τους χώρους υγιεινής θα διατίθενται σε ξεχωριστό 
βόθρο. 

5. Ελαιοτριβεία που βρίσκονται εκτός της ζώνης των 15 χιλιομ. από 
τη θάλασσα ή λίμνη και είναι δυναμικότητας μικρότερης των 2 τόνων 
ελαιοκάρπου ανά ώρα δεν υποχρεώνονται στην κατασκευή της δεξαμε¬ 
νής λάσπης και της αντίστοιχης αντλίας. Θα λαμβάνεται όμως μέριμνα 
για την τακτική απομάκρυνση της λάσπης από τη δεξαμενή καθίζησης. 
Κατά τα λοιπά ισχύουν τα παραπάνω. 

δ. Οι ενδιαφερόμενοι πρέπει να υποβάλλουν μελέτη επεξεργασίας - 
διάθεσης των αποβλήτων προσαρμοσμένη προς τα παραπάνω μέχρι 
31.5.88, η δε κατασκευή των εγκεκριμένων έργων πρέπει να έχει πε- 
ρατωθεί μέχρι την 31.8.88 για να είναι δυνατός στη συνέχεια ο έλεγχος 
και η χορήγηση των σχετικών αδειών επεξεργασίας - διάθεσης των 
αποβλήτων. Με την παραπάνω μελέτη θα προσκομίζεται βεβαίωση της 
Δ/νσης Γεωργίας για την ποσότητα του ελαιοκάρπου που επεξεργά¬ 
στηκε την τελευταία τετραετία σε συνδυασμό με τη δυναμικότητα του 
ελαιοτριβείου. 

ε. Κάθε προηγούμενη απόφασή μας, σχετικά με την επεξεργασία και 
διάθεση των αποβλήτων των ελαιοτριβείων, γενική ή ειδική παύει να 
ισχύει. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κόρινθος, 6 Απριλίου 1988 
Ο Νομάρχης 
ΔΗΜ. ΚΩΤΣΟΠΟΤΛΟΣ 

-♦- 

Αριθ. 2358 (12) 

Ορισμός αποδέκτη λυμάτων ελαιουργείου ιδιοκτησίας Σταυρακάκη 

Ευαγγέλου του Νικολάου στην περιοχή «Άγ. Κων/νος - Παρακα- 

λούρι» της Κοινότητας Χουμεριάκου, Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΤ 
Έχοντας υπόψη: 

1. Τις διατάξεις των άρθρων 6, 7 και 8 της Ε1β/221/22.1.1965 
Υγειονομικής Διατάξεως «περί διαθέσεως λυμάτων και βιομηχανικών 
αποβλήτων» όπως τροποποιήθηκε και συμπληρώθηκε με την Γίγ/ 
17831/7.12.71 όμοια. 

2. Την από 31.3.88 γνωμοδότησή της με αριθ. 1950/22.3.88 δική 
μας απόφαση συσταθείσας επιτροπής για τον καθορισμό αποδέκτη λυ¬ 
μάτων του ελαιουργείου του Σταυρακάκη Ευαγγέλου του Νικ., αποφα¬ 
σίζουμε: 


Ορίζουμε ως τελικό αποδέκτη των λυμάτων του ελαιουργείου του 
Σταυρακάκη Ευαγγέλου του Νικολάου που βρίσκεται στην περιοχή 
«Άγιος Κων/νος - Παρακαλούρι» της Κοινότητας Χουμεριάκου Με- 
ραμβέλλου, δεξαμενές εξάτμησης που θα κατασκευασθούν σε ιδιόκτητο 
αγρό που βρίσκεται σε απόσταση 250 μ. περίπου ΒΔ του ελαιουργείου 
και ύστερα από πρωτοβάθμια καθίζηση. 

Οι δεξαμενές αυτές θα έχουν επιφάνεια πεντακοσίων (500) τ.μ. του¬ 
λάχιστον, βάθος μέχρι 1,50 μ. θα στεγανοποιηθούν με άργιλο, θα είναι 
περιφραγμένες κατάλληλα και γενικά θα πληρούνται όλοι οι όροι που 
προβλέπονται από την Ε1β/221/22.1.1965 Υγειονομική Διάταξη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. ; 

Άγ. Νικόλαος, 6 Απριλίου 1988 
Ο Νομάρχης 

ΓΕΩΡΓ. ΤΖΑΝΑΚΑΚΗΣ 

- ♦ - 

Αριθ. 18418 π.ε. (13) 

Μεταβίβαση κοινόχρηστου τεμαχίου στην κυριότητα της Κοινότητας 
Ροδολείβους Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 περί διοι¬ 
κητικής αποκεντρώσεως όπως συνεπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών αρχών διανομαρχιακού επιπέδου 
αρμοδιοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις περιφερειακαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4. Τις αριθ. ΕΣ/24677/81 και ΕΣ/6389/εγκ. 51/6.4.82 αποφά¬ 
σεις μας με τις οποίες ορισμένα από τα καθήκοντά μας μεταβιβάστηκαν 
στο Δ/ντή Γεωργίας. 

5. Το αριθ. 1893/20.11.87 έγγραφο της Κοινότητας Ροδολεί¬ 
βους. 

6. Το άρθρο 164 του Αγροτικού Κώδικα, αποφασίζουμε: 

Μεταβιβάζουμε κατά πλήρη νομή και κυριότητα στην Κοινότητα Ρο¬ 
δολείβους, για την εκτέλεση έργων κοινής ωφέλειας, το αριθ. 5735 κοι¬ 
νόχρηστο τεμάχιο έκτασης 3.125 τ.μ. της οριστικής διανομής έτους 
1954-55 του αγρ/τος Ροδολείβους. 

Στο παραπάνω μεταβιβαζόμενο τεμάχιο η Κοινότητα αποκτά νομή 
και κυριότητα χωρίς την καταβολή τιμήματος ή άλλης αποζημίω- 

°ης· 

Η παρούσα επέχει θέση τίτλου κυριότητας και μεταγράφεται στα βι¬ 
βλία μεταγραφών του Υποθηκοφυλακίου Ροδολείβους με τη φροντίδα 
της Κοινότητας Ροδολείβους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 24 Μαρτίου 1988 
Με εντολή Νομάρχη 
Ο Δ/ντής 
ΒΛ. ΖΑΡΑΦΙΔΗΣ 

-φ- 

Αριθ. 512970 (14) 

Τροποποίηση του άρθρου 15 του Κανονισμού λειτουργίας της Σχολής· 
Ξεναγών Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

- α. Το Ν. 1624/51 «περί ΕΟΤ», όπως τροποποιημένος ισχύει μέχρι 
σήμερα. 

β. Το Ν. 201/74 «περί τροποποιήσεως και συμπληρώσεως της περί 
ΕΟΤ Νομοθεσίας». 

γ. Τον Κανονισμό λειτουργίας Σχολών Ξεναγών Γενικής Εκπαίδευ¬ 
σης ΦΕΚ 372/6.6.85. 

δ. Το εκπαιδευτικό πρόγραμμα της Σχολής ΦΕΚ 189/17.4.86. 

ε. Έγκριση επαναλειτουργίας της Σχολής Ξεναγών Αθηνών ΦΕΚ 
325/24.7.87. 

στ. Το από 2.2.88 υπόμνημα της Προέδρου του Συμβουλίου Καθη¬ 
γητών της Σχολής Ξεναγών Αθηνών. 

ζ. Το από 22.1.88 πρακτικό συνεδρίασης του Συλλόγου Καθηγητών 
Σχολής Ξεναγών Αθηνών. 

η. Τη με αριθ. 219/10.3.88 απόφαση του Δ,Σ. ΕΟΤ, αποφασί¬ 
ζουμε: 

Εκγρίνουμε την τροποποίηση των παραγράφων 1,2 και 7 του άρθρου 
15 του Κανονισμού λειτουργίας της Σχολής Ξεναγών Αθηνών ως εξής: 

Παράγραφος 1: 

Οι σπουδαστές του πρώτου έτους υποβάλλονται σε γραπτές εξετάσεις 
Προόδου 1 φορά τον Απρίλιο, σε όση όλη έχει διδαχθεί στο χρονικό αυτό 
διάστημα. 

Παράγραφος 2: 

Οι σπουδαστές του 2ου έτους υποβάλλονται σε γραπτές εξετάσεις 
Προόδου 2 φορές, μια στο ενδιάμεσο (Δεκέμβριο) και μια στο τέλος σε 


όση ύλη έχει διδαχθεί στα χρονικά αυτά διαστήματα. 

Παράγραφος 7: 

Μετά τη διενέργεια των γραπτών εξετάσεων Γ’ Προόδου οι σπουδα¬ 
στές προσέρχονται στις διπλωματικές εξετάσεις των κύριων μαθημά- 
των. 

Για τα δευτερεύοντα μαθήματα οι Διπλωματικές εξετάσεις μπορούν 
να διενεργούνται αμέσως μετά τη γραπτή Πρόοδο, εφόσον έχει διδαχθεί 
όλη η ύλη. * · 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το άρθρο 20 του Κανονισμού λειτουργίας της Σχολής. 

Αθήνα, 15 Απριλίου 1988 
Ο Γενικός Γραμματέας 
ΚΩΣΤΑΣ ΣΚΟΥΡΑΣ . , 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




